

**แผนพัฒนาท้องถิ่น**

**(พ.ศ. 2566 – 2570)**



**องค์การบริหารส่วนตำบลท้ายตลาด**

**อำเภอเมืองลพบุรี จังหวัดลพบุรี**

 **งานนโยบายและแผน**

 **สำนักงานปลัด องค์การบริหารส่วนตำบลท้ายตลาด**

 **โทรศัพท์/โทรสาร 0-3678-6024**

[**www.Thaytalad.org**](http://www.Thaytalad.org)

 **E-mail:Thaytalad@outlook.co.th**

**คำนำ**

การบริหารงานของหน่วยงานภาครัฐและเอกชน อาจกล่าวได้ว่า การวางแผนเป็นหนึ่งในกระบวนการที่สำคัญที่สุดในการที่จะนำปัจจัยทางการบริหารมาประสานเพื่อให้ได้ผลการปฏิบัติงานที่มีประสิทธิภาพสูง การบริหารขององค์การบริหารส่วนตำบลก็เช่นกัน ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่ม (ฉบับที่ 2) พ.ศ.2559 และที่แก้ไขเพิ่มเติมถึงฉบับที่ 3 (พ.ศ.2561) ได้ให้ความสำคัญโดยได้วางระเบียบไว้ให้องค์การบริหารส่วนตำบลจัดทำแผนพัฒนาท้องถิ่น ให้มีความสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน

แผนพัฒนาท้องถิ่น (พ.ศ.2566-2570) ฉบับนี้ ได้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองท้องถิ่น พ.ศ.2548 แก้ไขเพิ่ม (ฉบับที่ 2) พ.ศ.2559 และที่แก้ไขเพิ่มเติมถึงฉบับที่ 3 พ.ศ.2561 รวมถึงหนังสือกระทรวงมหาดไทย ด่วนที่สุด ที่ มท 0810.3/ว 7467 ลงวันที่ 14 ธันวาคม 2563 เรื่อง แนวทางการจัดทำแผนพัฒนาขององค์กรปกครองส่วนท้องถิ่น (พ.ศ.2566-2570) ประกอบกับได้รับความร่วมมือจากหน่วยงานราชการต่าง ๆ หน่วยงานเอกชนในพื้นที่ ที่มีอำนาจหน้าที่เกี่ยวเนื่องสัมพันธ์กับองค์การบริหารส่วนตำบล ทั้งที่ร่วมทำงาน ในฐานะคณะกรรมการพัฒนาองค์การบริหารส่วนตำบล คณะกรรมการสนับสนุนการจัดทำแผนพัฒนาองค์การบริหารส่วนตำบล คณะกรรมการติดตามและประเมินผลแผนพัฒนาองค์การบริหารส่วนตำบล รวมทั้งประชาชนโดยทั่วไป

องค์การบริหารส่วนตำบลท้ายตลาด และทุกฝ่ายที่เกี่ยวข้องหวังเป็นอย่างยิ่งว่า การจัดทำแผนพัฒนาท้องถิ่น (พ.ศ.2566-2570) ในครั้งนี้ จะเกิดประโยชน์ในการบริหารงานอย่างมีประสิทธิภาพสูงสุดต่อท้องถิ่นในเขตองค์การบริหารส่วนตำบลท้ายตลาด

 องค์การบริหารส่วนตำบลท้ายตลาด

 กันยายน 2564

**สารบัญ**

**เรื่อง หน้า**

 **บทนำ**

* ลักษณะของแผนพัฒนาท้องถิ่น 1
* วัตถุประสงค์ของการจัดทำแผนพัฒนาท้องถิ่น 4
* ขั้นตอนในการจัดทำแผนพัฒนาท้องถิ่น 4
* ประโยชน์ของการจัดทำแผนพัฒนาท้องถิ่น 8

 **ส่วนที่ 1**  **สภาพทั่วไปและข้อมูลพื้นฐาน**

* ด้านกายภาพ 9
* ด้านการเมืองการปกครอง 10
* ด้านประชากร 13
* สภาพทางสังคม 13
* ระบบบริการพื้นฐาน 14
* ระบบเศรษฐกิจ 17
* ศาสนา ประเพณี วัฒนธรรม 18
* ทรัพยากรธรรมชาติ 18

 **ส่วนที่ 2 ยุทธศาสตร์องค์กรปกครองส่วนท้องถิ่น**

* ความสัมพันธ์ระหว่างแผนพัฒนาระดับมหภาค 19
* ยุทธศาสตร์ของ อบต.ท้ายตลาด 30
* การวิเคราะห์เพื่อพัฒนาท้องถิ่น 31

 การวิเคราะห์กรอบการจัดทำยุทธศาสตร์ของ อปท. 33

* การวิเคราะห์ SWOT ของ อบต.ท้ายตลาด 33
* การประเมินสถานการณ์สภาพแวดล้อมภายนอกที่เกี่ยวข้อง 34

**ส่วนที่** 3 การนำแผนพัฒนาท้องถิ่นไปสู่การปฏิบัติ

- ยุทธศาสตร์การพัฒนาและแผนงาน 35

 - บัญชีโครงการพัฒนาท้องถิ่น (แบบ ผ 01) 37

 - บัญชีครุภัณฑ์ (ผ03) 70

**ส่วนที่ 4 การติดตามและประเมินผล**

* การติดตามและประเมินผลยุทธศาสตร์ 81
* การติดตามและประเมินผลโครงการ 82
* สรุปผลการพัฒนาท้องถิ่น จากแผนพัฒนาท้องถิ่น 87

พ.ศ.2566-2570

* ข้อเสนอแนะในการจัดทำแผนพัฒนาท้องถิ่นในอนาคต 87

 **ภาคผนวก**

* ประกาศใช้แผนพัฒนาท้องถิ่น (พ.ศ.2566-2570)
* ประกาศรูปแบบการประชาคมท้องถิ่น
* ปฏิทินการจัดทำและประสานแผนพัฒนาของ อปท. (พ.ศ.2566-2570)

 **ส่วนที่ 1**

 **บทนำ**

องค์กรปกครองส่วนท้องถิ่น มีบทบาทอำนาจหน้าที่กว้างขวางมากขึ้น โดยไม่เพียงแต่จะมีหน้าที่ให้บริการสาธารณะพื้นฐานแก่ประชาชนในท้องถิ่นเท่านั้น แต่ยังขยายบทบาทหน้าที่ออกไป รวมถึงการพัฒนาคุณภาพชีวิตและการพัฒนาเศรษฐกิจและสังคมของท้องถิ่นด้วย โดยเฉพาะยังเป็นองค์กรที่เปิดโอกาสให้ประชาคมท้องถิ่นได้มีส่วนร่วมในการบริหารและการตรวจสอบการปฏิบัติงานขององค์กรปกครองส่วนท้องถิ่นเพิ่มมากขึ้น

 นอกจากนี้ ภายใต้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่น คือ คณะกรรมการการกระจายอำนาจให้แก่องค์กรปกครองส่วนท้องถิ่น และตามมาตรา 1๖ (๑) บัญญัติให้ อบต.มีอำนาจและหน้าที่ในการจัดทำแผนพัฒนาท้องถิ่นของตนเอง เพื่อเป็นกรอบในการกำหนด ทิศทางการพัฒนาให้บรรลุสู่สภาพการณ์ที่ต้องการในอนาคต และสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ และเกิดประโยชน์สูงสุดแก่ประชาชน และตามพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ได้กำหนดรูปแบบการบริหารงานบุคคลส่วนท้องถิ่น ที่มีความเป็นอิสระมากขึ้น

ดังนั้น เพื่อให้การปฏิบัติเป็นไปตามแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น กระทรวงมหาดไทย จึงได้จัดทำ **“ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548”** **แก้ไขเพิ่มเติมถึงฉบับที่ 2 พ.ศ. 2559 และ ที่แก้ไขเพิ่มเติมถึงฉบับที่ 3 พ.ศ.2561 หนังสือกระทรวงมหาดไทย ด่วนที่สุด ที่มท 0810.3/ว 7463 ลงวันที่ 15 ธันวาคม 2563 เรื่องแนวทางการจัดทำแผนพัฒนาขององค์กรปกครองส่วนท้องถิ่น (พ.ศ.2566-2570) ขององค์กรปกครองส่วนท้องถิ่น** และมีแนวทางการทบทวนแผนพัฒนาท้องถิ่น พ.ศ.2561-2565 ดังนี้

**๑.๑ ลักษณะของแผนพัฒนาท้องถิ่น**

**แผนพัฒนาท้องถิ่น** เป็นแผนที่มีความสัมพันธ์ใกล้ชิดกับงบประมาณรายจ่ายประจำปี กล่าวคือใช้เป็น เครื่องมือในการจัดทำงบประมาณรายจ่ายประจำปี โดยนำโครงการจากแผนพัฒนา ในปีที่จะจัดทำงบประมาณรายจ่ายประจำปี ไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการมีส่วนร่วมของภาคประชาชน ซึ่งเป็นการนำยุทธศาสตร์การพัฒนาไปสู่การปฏิบัติ โดยมีแนวคิดภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทางและภายใต้แนวทางการพัฒนาหนึ่ง จะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาที่ยั่งยืน และวิสัยทัศน์ในที่สุด

 ดังนั้นโครงการที่บรรจุอยู่ในแผนพัฒนาท้องถิ่นโดยเฉพาะในแผนประจำปีแรกของห้วงระยะเวลา 5 ปีนั้น ควรมีสภาพความพร้อมอย่างน้อย 2 ประการ คือมีความแน่นอนของกิจกรรมที่จะดำเนินการ มีการประเมินถึงความเป็นไปได้ของโครงการรวมทั้งผลประโยชน์สาธารณะที่จะได้รับจากโครงการ

2. กิจกรรมที่อยู่ในแผนประจำปีแรก ของห้วงระยะเวลา 5 ปี ควรมีความพร้อมในเรื่องรูปแบบ และรายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณรายจ่ายประจำปี ต่อไป

-2-

**ลักษณะของแผนพัฒนาท้องถิ่น**

1) เป็นเอกสารที่แสดงความสอดคล้องกับแผนยุทธศาสตร์การพัฒนาขององค์กรปกครองส่วน

ท้องถิ่น กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัด และแผนพัฒนาระดับต่างๆเพื่อให้บรรลุตามจุดมุ่งหมายเพื่อการพัฒนา โดยต้องพิจารณาถึง

 (๑) ข้อมูลพื้นฐานในการจัดทำแผนพัฒนาท้องถิ่น เช่น ข้อมูลประชากร ข้อมูลการประกอบอาชีพของประชากรในพื้นที่ ข้อมูลการเจ็บป่วย ข้อมูลสถิติต่างๆ ฯลฯ

 (๒) การใช้ประโยชน์ที่ดินประเภทต่างๆอย่างเหมาะสม ในกรณีที่องค์กรปกครอง ส่วนท้องถิ่นมีการจัดทำผังเมืองหรือผังตำบลแล้ว ให้ใช้ผังเมืองหรือผังตำบลเป็นข้อมูลในการจัดทำแผนพัฒนา ท้องถิ่นด้วย

 (๓) หลักการบูรณาการโครงการระหว่างองค์กรปกครองส่วนท้องถิ่นด้วยกัน และระหว่างองค์กรปกครองส่วนท้องถิ่นกับหน่วยงานอื่นๆ กล่าวคือโครงการที่มีวัตถุประสงค์ร่วมกันและสามารถจัดกิจกรรมสนับสนุนซึ่งกันและกันได้ หรือโครงการลักษณะ/ประเภทเดียวกันที่มีสถานที่ตั้งอยู่ในเขตติดต่อกันหากสามารถจัดทำโครงการพร้อมกัน ซึ่งสามารถประสานรูปแบบหรืองบประมาณให้มีลักษณะสอดคล้องต่อเนื่องกันแล้ว ให้ทำการประสานและบูรณาการโครงการ เพื่อลดความซ้ำซ้อน ประหยัดงบประมาณและทำให้ประชาชนได้รับประโยชน์มากยิ่งขึ้น

 (๔) หลักการมีส่วนร่วมของภาคประชาชนในการจัดทำแผนพัฒนาท้องถิ่น โดย

- สนับสนุนให้มีการจัดทำแผนพัฒนาหมู่บ้านให้เกิดขึ้นในทุกพื้นที่ โดยการให้คำแนะนำในการจัดทำ ให้ความช่วยเหลือทางวิชาการ สนับสนุนข้อมูลเพื่อการจัดทำแผนชุมชน สนับสนุนการจัดเวทีประชาคมและพิจารณานำโครงการ/กิจกรรมที่ต้องดำเนินการร่วมกับชุมชน หรือโครงการ/กิจกรรมที่เกินขีดความสามารถของหมู่บ้าน มาบรรจุไว้ในแผนพัฒนาท้องถิ่น

- พิจารณานำโครงการ/กิจกรรมที่เป็นปัญหาความต้องการของประชาชนจากการจัดเวทีประชาคมท้องถิ่นมาบรรจุไว้ในแผนพัฒนาท้องถิ่น ทั้งนี้เพื่อสร้างกระบวนการมีส่วนร่วมในพื้นที่บูรณาการการจัดทำแผนพัฒนา เพื่อเป็นจุดเชื่อมต่อยุทธศาสตร์การพัฒนาขององค์กรปกครองส่วนท้องถิ่นกับปัญหาความต้องการของประชาชน ซึ่งจะนำไปสู่ความเห็นพ้องต้องกันและการทำงานร่วมกันของภาคีการพัฒนาต่างๆในพื้นที่เกิดผลสัมฤทธิ์ต่อภารกิจแห่งรัฐ ความมีประสิทธิภาพ ความคุ้มค่า และตอบสนองความต้องการของประชาชน

 2) เป็นเอกสารที่แสดงแนวทางการพัฒนา และวัตถุประสงค์ของแนวทางการพัฒนาที่ชัดเจน

และมีลักษณะเฉพาะเจาะจงที่จะดำเนินการ โดยจะมีลักษณะเป็นการกำหนดรายละเอียดของโครงการพัฒนา

ภายใต้ยุทธศาสตร์และแนวทางการพัฒนา ดังนั้นในการจัดทำโครงการให้คำนึงถึงความเป็นไปได้ในการปฏิบัติ โดยคำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ ทั้งนี้เพื่อให้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปีที่ใกล้เคียงความจริง และในการจัดทำโครงการให้มีการจัดลำดับความสำคัญ ความเร่งด่วนของโครงการ กล่าวคือ โครงการที่มีผลกระทบต่อความเป็นอยู่ของประชาชนและมีความจำเป็นเร่งด่วนมากต้องนำไปปฏิบัติก่อน โดยอาจแยกประเภทของโครงการเป็น ๓ ประเภท คือ

(๑) โครงการที่องค์กรปกครองส่วนท้องถิ่น ดำเนินการเอง

(๒) โครงการที่องค์กรปกครองส่วนท้องถิ่นอุดหนุนให้หน่วยงานอื่นดำเนินการตามที่มี

ระเบียบ กฎหมายที่กำหนดไว้

- ๓ -

 (๓) โครงการที่องค์กรปกครองส่วนท้องถิ่นขอรับการสนับสนุนจากหน่วยงานอื่น

 4) เป็นเอกสารที่แสดงโครงการพัฒนา ที่จะดำเนินการเป็นห้วงระยะเวลา 5 ปี ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน

 4) เป็นเอกสารที่แสดงความเชื่อมโยง ระหว่างยุทธศาสตร์การพัฒนาประเทศ กลุ่มจังหวัด และจังหวัด กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด นโยบายของผู้บริหารที่แถลงต่อสภาท้องถิ่นกับงบประมาณรายจ่ายประจำปี

**แผนภูมิที่ ๑ แสดงความเชื่อมโยงของแผนพัฒนาท้องถิ่น**

**ยุทธศาสตร์การพัฒนาประเทศ/ กลุ่มจังหวัด/ จังหวัด**

**แผนพัฒนาท้องถิ่น**

**งบประมาณรายจ่ายประจำปี**

**แผนการดำเนินงานประจำปี**

- ๔ –

**๑.๒ วัตถุประสงค์ของการจัดทำแผนพัฒนาท้องถิ่น**

1) เพื่อนำไปใช้เป็นกรอบ และแนวทางการจัดทำงบประมาณรายจ่ายประจำปี ขององค์กรปกครองส่วนท้องถิ่น ที่ใกล้เคียงกับความจริง และเพื่อขอรับการสนับสนุนงบประมาณจากหน่วยงานอื่น

 2) เพื่อเป็นเครื่องมือในการประสานงาน และบูรณาการโครงการพัฒนาระหว่างองค์กรปกครองส่วนท้องถิ่น และหน่วยงานอื่น

 3) เพื่อเป็นเครื่องมือในการกำกับดูแล ติดตาม การแปลงแผนยุทธศาสตร์ไปสู่การปฏิบัติให้บรรลุสู่วิสัยทัศน์ พันธกิจ และจุดมุ่งหมายเพื่อการพัฒนา รวมทั้งใช้ในการบริหารงบประมาณขององค์กรปกครองส่วนท้องถิ่น เพื่อให้เกิดความคุ้มค่า และเกิดประโยชน์สูงสุด

 4) เพื่อเป็นเครื่องมือในการวางแผนการติดตาม และประเมินผลแผนพัฒนาท้องถิ่น

**๑.3 ขั้นตอนในการจัดทำแผนพัฒนาท้องถิ่น**

 หลังจากที่ได้มีการกำหนดแนวทางการพัฒนาท้องถิ่นแล้ว ก็ถึงขั้นตอนในการแปลงสู่การปฏิบัติโดยการจัดทำแผนพัฒนาท้องถิ่น ซึ่งกำหนดขั้นตอนดำเนินการ 4 ขั้นตอน ดังนี้

* **ขั้นตอนที่ 1 การเตรียมการจัดทำแผน/ทบทวนแผน**
* คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนช่วยเหลือทางวิชาการ เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น
* **ขั้นตอนที่ 2 การคัดเลือกยุทธศาสตร์และแนวทางการพัฒนา**

### ในขั้นตอนนี้คณะกรรมการสนับสนุนการจัดทำแผนพัฒนา จะสรุปยุทธศาสตร์การพัฒนา

### และแนวทางการพัฒนาจากยุทธศาสตร์การพัฒนา พร้อมทั้งข้อมูลที่เกี่ยวข้อง ปัญหาความต้องการของประชาชน รวมทั้งสรุปยุทธศาสตร์การพัฒนาจังหวัด/อำเภอ และนโยบายของผู้บริหารท้องถิ่น เพื่อนำเสนอต่อคณะกรรมการพัฒนาท้องถิ่น

2) คณะกรรมการพัฒนาท้องถิ่น จัดการประชุมร่วมระหว่างคณะกรรมการพัฒนาท้องถิ่น

ประชาคมท้องถิ่น และส่วนราชการที่เกี่ยวข้อง เพื่อร่วมกันพิจารณาโดยการจัดทำแผนพัฒนาท้องถิ่นในครั้งแรกให้เวทีการประชุมร่วมกันคัดเลือกยุทธศาสตร์การพัฒนาแนวทางการพัฒนาที่สมควรนำมาใช้เป็นแนวทางการจัดทำแผนพัฒนาท้องถิ่น เพื่อเป็นกรอบในการพิจารณาจัดทำโครงการ/กิจกรรมในแผนพัฒนา ต่อไป

แต่สำหรับการจัดทำแผนพัฒนาท้องถิ่นครั้งต่อไป ให้เวทีการประชุมร่วมพิจารณา ทบทวนว่า จากยุทธศาสตร์แนวทางการพัฒนาที่ได้คัดเลือกและโครงการ/กิจกรรมที่กำหนดไว้ ยังมีความเหมาะสมหรือไม่ ซึ่งในขั้นตอนนี้ในการจัดทำแผนพัฒนาในปีต่อไปจะสามารถคัดเลือกยุทธศาสตร์การพัฒนา/แนวทางการพัฒนา ที่จะนำมาใช้เป็นกรอบการจัดทำแผนพัฒนาท้องถิ่นได้ รวมทั้งกำหนดโครงการ/กิจกรรมที่จะเพิ่มเติม หรือตัดทอนลงได้

3) เมื่อได้แนวทางการพัฒนาแล้ว เวทีการประชุมร่วมพิจารณาว่าจะมีโครงการ/กิจกรรมอะไร

บ้างที่ต้องดำเนินการ เพื่อให้บรรลุวัตถุประสงค์เป้าหมายของแนวทางการพัฒนา ที่คัดเลือกมาใช้เป็นกรอบในการพัฒนา

- ๕ –

4) โครงการ/กิจกรรมที่พิจารณากำหนดอาจมีเป็นจำนวนมาก ดังนั้นในขั้นตอนนี้จะต้องมีการ

ดำเนินการ ดังนี้

* พิจารณาความเกี่ยวเนื่องกันระหว่างยุทธศาสตร์หรือระหว่างแนวทางการพัฒนา
* มีการจัดลำดับความสำคัญของโครงการ/กิจกรรม เพื่อที่จะบรรจุลงในแผนพัฒนา

ท้องถิ่น ได้อย่างเหมาะสม นอกจากนั้นยังมีการจัดลำดับโครงการไว้เพื่อทำแผนในช่วงถัดไปด้วย เนื่องจากในการดำเนินการเพื่อให้บรรลุวัตถุประสงค์ของยุทธศาสตร์การพัฒนา อาจจะต้องใช้เวลาต่อเนื่องนานกว่า 5 ปี ดังนั้น จึงจำเป็นต้องพิจารณาแนวทางการจัดทำโครงการ/กิจกรรมที่ต่อเนื่องไปในระยะยาวด้วย ซึ่งอาจจะยังไม่สามารถระบุไว้ในช่วง ของการจัดทำแผนพัฒนาท้องถิ่นได้

* เนื่องจากกิจกรรมที่จะต้องดำเนินการมีความหลากหลาย ดังนั้นในขั้นตอนของการ

พิจารณากำหนดกิจกรรมต้องคำนึงถึงสิ่งต่างๆ ดังต่อไปนี้

* งบประมาณรายรับ รายจ่าย
* ทรัพยากรการบริหารอื่นๆ
* ภาคีการพัฒนาที่สามารถเข้ามาร่วมดำเนินการ หรือมีภารกิจรับผิดชอบการดำเนินการ ในเรื่องนั้นๆ

เมื่อพิจารณาด้านต่าง ๆ ดังกล่าวแล้ว จะต้องแยกประเภทของโครงการ อย่างน้อย 3 ประเภท คือ

* โครงการที่ท้องถิ่นดำเนินการเอง กล่าวคือมีขีดความสามารถทั้งทางด้านกำลังเงิน กำลังคน วัสดุอุปกรณ์ และความรู้ทางด้านการบริหารจัดการ (๔ M) ที่จะดำเนินการได้เอง
* โครงการที่ท้องถิ่นอุดหนุนให้หน่วยงานอื่นดำเนินการ เพื่อให้เกิดประสิทธิภาพในการ ดำเนินงาน เนื่องจากเป็นงานที่อยู่ในอำนาจหน้าที่แต่ อปท.ไม่สามารถหรือไม่ประสงค์ จะดำเนินการ จึงมอบให้หน่วยงานอื่นดำเนินการแทนโดยการตั้งงบประมาณเป็นเงินอุดหนุน ให้ตามระเบียบวิธีการของทางราชการ
* โครงการที่ขอรับการสนับสนุนจากหน่วยงานอื่น ทั้งราชการบริหารส่วนกลาง ส่วนภูมิภาค รัฐวิสาหกิจ หน่วยงานอื่น และภาคเอกชน อันเนื่องมาจากเป็นโครงการขนาดใหญ่ หรือเป็นโครงการที่หน่วยงานดังกล่าวเป็นหน่วยปฏิบัติและมีหน้าที่จัดบริการสาธารณะดังกล่าวอยู่แล้ว ทั้งนี้รวมถึงโครงการเงินอุดหนุนเฉพาะกิจ (ซึ่งมีกรอบในการพิจารณาจัดสรรเงินอุดหนุนอยู่แล้ว โดยท้องถิ่นจะต้องเสนอขอรับการสนับและอยู่ในเงื่อนไขของการขอรับเงินอุดหนุนเฉพาะกิจนั้น)
* **ขั้นตอนที่ 3 การเก็บรวบรวมข้อมูลและการวิเคราะห์ข้อมูล**

1) การเก็บรวบรวมข้อมูล คณะกรรมการสนับสนุนการจัดทำแผนพัฒนาท้องถิ่น ดำเนินการ

สำรวจ และเก็บรวบรวมข้อมูลที่จำเป็นต่อการจัดทำแผนพัฒนาท้องถิ่น ซึ่งนอกจากจะต้องเก็บรวบรวมข้อมูลพื้นฐานทั่วไปแล้ว ยังจะต้องวิเคราะห์ว่ายุทธศาสตร์การพัฒนา และแนวทางการพัฒนาที่เลือก และต้องการข้อมูลประเภทใดเป็นพิเศษ ต้องการข้อมูลของห้วงเวลาใด และจะเก็บข้อมูลจากแหล่งใด เพื่อเป็นข้อมูลที่จะนำมาวิเคราะห์แนวทางการพัฒนาโครงการ/กิจกรรม ได้อย่างถูกต้อง โดยในการเก็บรวบรวมข้อมูลจะต้องเก็บข้อมูลทั้งข้อมูลภายใน และข้อมูลภายนอก เพื่อสามารถนำมาวิเคราะห์ SWOT(การวิเคราะห์จุดแข็ง จุดอ่อน โอกาส และอุปสรรค) ได้

2) การวิเคราะห์ข้อมูล ประกอบด้วย 4 กิจกรรมหลัก คือ

 - การประเมินผลการพัฒนาที่ผ่านมา

 - การคัดเลือกยุทธศาสตร์การพัฒนา

- ๖ –

 - การจัดลำดับความสำคัญของแนวทางการพัฒนา

 - การตัดสินใจเลือกแนวทางการพัฒนาในห้วง 5 ปี

โดยมีรายละเอียดในแต่ละกิจกรรม ดังนี้

 - การประเมินผลการพัฒนาที่ผ่านมา คณะกรรมการสนับสนุนการจัดทำแผนพัฒนา

ท้องถิ่น สรุปผลการพัฒนาที่ผ่านมาและนำเสนอที่ประชุม ซึ่งประกอบด้วยคณะกรรมการพัฒนาท้องถิ่น ประชาคมท้องถิ่น และหน่วยงานที่เกี่ยวข้อง เพื่อประเมินผลการพัฒนาในรอบปีที่ผ่านมา โดยประเมินทั้งในเชิงปริมาณ และเชิงคุณภาพ

 - การคัดเลือกยุทธศาสตร์การพัฒนา หลังจากการประเมินผลการพัฒนาในรอบปีที่ผ่านมาแล้วให้ที่ประชุมตามข้อ 1 ร่วมกันคัดเลือกยุทธศาสตร์การพัฒนาในแผนยุทธศาสตร์การพัฒนา รวมทั้ง สอดคล้องกับปัญหาความต้องการของประชาคม/ชุมชนในห้วงระยะเวลา 5 ปี

 กรณีที่เห็นว่ามียุทธศาสตร์การพัฒนาใดที่ยังไม่ได้กำหนดไว้ในแผนยุทธศาสตร์การพัฒนา แต่มีความจำเป็นเร่งด่วนที่จะต้องกำหนดขึ้นใหม่ก็อาจกำหนดขึ้นได้ ทั้งนี้ต้องแสดงให้เห็นถึงผล และวัตถุประสงค์ที่มีความสอดคล้องกับจุดมุ่งหมายของการพัฒนาที่ยั่งยืน และวิสัยทัศน์การพัฒนาอบต.

 - การจัดลำดับความสำคัญของแนวทางการพัฒนา ภายใต้ยุทธศาสตร์จะมีแนวทางการพัฒนาที่หลากหลาย ซึ่งล้วนแล้วแต่มีความจำเป็นในการดำเนินการ เพื่อบรรลุวัตถุประสงค์ของยุทธศาสตร์การ

พัฒนาทั้งสิ้น แต่มีความสำคัญ และความจำเป็นเร่งด่วนต่างกัน ที่ประชุมคณะกรรมการสนับสนุนการจัดทำแผนพัฒนา จะต้องร่วมกันจัดเรียงลำดับความสำคัญของแนวทางการพัฒนา การจัดลำดับความสำคัญดังกล่าว

ไม่ได้หมายความว่าแนวทางการพัฒนาที่ถูกจัดลำดับความสำคัญอยู่ในลำดับหลัง ๆ จะไม่ต้องนำมาปฏิบัติ เพราะการที่จะกำหนดแนวทางการพัฒนาทุกแนวทางได้รับการพิจารณาแล้วว่าต้องดำเนินการ แต่ในห้วงระยะเวลา 5 ปี ของแผนพัฒนาท้องถิ่นปีนั้น อาจมีแนวทางที่จำเป็นต้องนำมาเน้นการปฏิบัติ

 วิธีการจัดลำดับความสำคัญ มีหลายวิธี ตั้งแต่วิธีง่ายๆ คือ ประชุมตกลงกัน หรืออาจใช้วิธีการลงคะแนน คัดเลือกโดยใช้บัตรลงคะแนนเพื่อนำมารวมคะแนนและจัดลำดับ วิธีการจัดลำดับความสำคัญที่เป็นวิทยาศาสตร์อาจใช้วิธี Rating Scale หรือวิธี Strategic Issues Graph หรือวิธีอื่นๆ ซึ่ง อบต.สามารถเลือกวิธีการปฏิบัติได้ตามความเหมาะสม

 - การตัดสินใจเลือกแนวทางการพัฒนาในห้วงระยะเวลา 5 ปี หลังจากจัดลำดับแนวทางการพัฒนาแล้ว ที่ประชุมคณะกรรมการสนับสนุนการจัดทำแผนพัฒนาฯ จะตัดสินใจว่าจะนำแนวทางการพัฒนาเหล่านั้นมาดำเนินการ แต่ในการตัดสินใจเลือกนั้นควรจะได้วิเคราะห์ถึงความเป็นไปได้ในทางปฏิบัติ เพราะในการจัดลำดับความสำคัญอาจใช้การตัดสินใจของแต่ละบุคคลเป็นหลัก ดังนั้นเพื่อทบทวนและยืนยันการจัดลำดับว่ามีความเป็นไปได้ในการปฏิบัติจริงหรือไม่ จึงควรนำแนวทางการพัฒนามาทำการวิเคราะห์จุดแข็ง จุดอ่อน โอกาส และอุปสรรค (Swot Analysis) อีกครั้ง

* **ขั้นตอนที่ 4 การกำหนดวัตถุประสงค์ของแนวทางการพัฒนา**

 หลังจากได้แนวทางการพัฒนาในช่วง 5 ปีแล้ว ให้ที่ประชุมคณะกรรมการสนับสนุนการจัดทำแผน

พัฒนาท้องถิ่น ร่วมกันพิจารณาคัดเลือกวัตถุประสงค์ของยุทธศาสตร์การพัฒนา มาจัดทำเป็นวัตถุประสงค์ของแนวทางการพัฒนา โดยพิจารณาคัดเลือกวัตถุประสงค์ของยุทธศาสตร์การพัฒนา จากแผนยุทธศาสตร์การพัฒนาที่สอดคล้องกับแนวทางการพัฒนาในช่วง 5 ปี โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วง 5 ปี

 - ๗ -

 ในขั้นตอนนี้ ที่ประชุมคณะกรรมการสนับสนุนการจัดทำแผนพัฒนาท้องถิ่น จะร่วมกันพิจารณา เพื่อ

กำหนด โครงการ/กิจกรรมการพัฒนา ที่จะต้องดำเนินการตามแนวทางที่คัดเลือก โดยกิจกรรมที่จะดำเนินการย่อมมีความหลากหลาย ซึ่งในที่ประชุมจะต้องพิจารณาในประเด็น ดังต่อไปนี้

1) พิจารณากิจกรรมที่ต้องดำเนินการเพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบ เพื่อให้ได้โครงการ/กิจกรรมที่ครบถ้วน ซึ่งอาจมีทั้งโครงการ/กิจกรรมที่ดำเนินการเอง โครงการ/กิจกรรมที่ร่วมดำเนินการกับหน่วยงานอื่น หรือโครงการ/กิจกรรมที่หน่วยงานอื่นเป็นผู้ดำเนินการ

2) พิจารณาจัดลำดับความสำคัญของโครงการ/กิจกรรม ควรพิจารณาทั้งภายใต้แนวทางเดียวกันระหว่างแนวทางการพัฒนา

3) พิจารณาถึงความเชื่อมโยงของกิจกรรมทั้งในด้านกระบวนการการดำเนินงาน และในด้านของผลการดำเนินการ เพื่อบรรลุกิจกรรมลงในปีต่าง ๆ ได้อย่างถูกต้องเหมาะสม

 4) พิจารณาคัดเลือกโครงการ/กิจกรรม

* จากความจำเป็นเร่งด่วน
* ขีดความสามารถทางทรัพยากรการบริหารของ อบต.
* ความเชื่อมโยงของกิจกรรม และระยะเวลาที่จะดำเนินการ

**ขั้นตอนที่ 5 การจัดทำรายละเอียดโครงการ/กิจกรรมการพัฒนา**

คณะกรรมการสนับสนุนการจัดทำแผนพัฒนาท้องถิ่น พิจารณาคัดเลือกโครงการที่สอดคล้องกับแนว

ทางการพัฒนาในช่วง 5 ปี มาจัดทำรายละเอียดโครงการ ในด้านเป้าหมาย ผลผลิต ผลลัพธ์ งบประมาณ ระยะเวลา ผู้รับผิดชอบ และตัวชี้วัดความสำเร็จ โดยเน้นการศึกษารายละเอียดของกิจกรรมที่จะดำเนินการในปีแรกของแผนพัฒนาท้องถิ่น เพื่อให้สามารถนำไปจัดทำงบประมาณรายจ่ายประจำปีได้ต่อไป

**ขั้นตอนที่ 6 การทบทวน/จัดทำร่างแผนพัฒนาท้องถิ่น**

1) คณะกรรมการสนับสนุนการจัดทำแผนพัฒนาท้องถิ่น ร่วมกันจัดทำร่างแผนพัฒนาท้องถิ่นโดยมีเค้าโครงประกอบด้วย 4 ส่วน ดังนี้

ส่วนที่ 1 สภาพทั่วไปและข้อมูลพื้นฐาน

ส่วนที่ 2 ยุทธศาสตร์การพัฒนาองค์กรปกครองส่วนท้องถิ่น

ส่วนที่ 3 การนำแผนพัฒนาท้องถิ่นไปสู่การปฏิบัติ

ส่วนที่ 4 การติดตามและประเมินผล

2) คณะกรรมการพัฒนาท้องถิ่น พิจารณาร่างแผนพัฒนาท้องถิ่น เพื่อเสนอผู้บริหารท้องถิ่น

3) ผู้บริหารท้องถิ่นพิจารณาอนุมัติร่างแผนพัฒนาท้องถิ่น เสนอสภาท้องถิ่นฯ เพื่อพิจารณาให้ความเห็นชอบและประกาศใช้แผนพัฒนาท้องถิ่น

**ขั้นตอนที่ 7 การอนุมัติและประกาศใช้แผนพัฒนาท้องถิ่น**

1) คณะกรรมการพัฒนาท้องถิ่น เสนอร่างแผนพัฒนาท้องถิ่นที่ผ่านการพิจารณาให้ผู้บริหารท้องถิ่น เสนอคณะกรรมการประสานแผนพัฒนาท้องถิ่น หรือเสนอคณะอนุกรรมการประสานแผนพัฒนาท้องถิ่นระดับอำเภอ ในกรณีที่มีการมอบอำนาจ เพื่อพิจารณาให้ความเห็นชอบ

 - ๘ -

2) ผู้บริหารท้องถิ่นนำร่างแผนพัฒนาท้องถิ่น ที่ผ่านความเห็นชอบจากคณะกรรมการประสานแผนพัฒนาท้องถิ่น หรือคณะอนุกรรมการประสานแผนพัฒนาท้องถิ่นระดับอำเภอ ในกรณีที่มีการมอบอำนาจ เสนอขอรับอนุมัติจากสภาท้องถิ่น

3) เมื่อสภาท้องถิ่นพิจารณาอนุมัติร่างแผนพัฒนาท้องถิ่นแล้ว สภาท้องถิ่นจะส่งให้ผู้บริหารท้องถิ่นประกาศใช้แผนพัฒนาท้องถิ่น และนำไปปฏิบัติรวมทั้งแจ้งสภาท้องถิ่น คณะกรรมการพัฒนาจังหวัด คณะกรรมการพัฒนาอำเภอ คณะกรรมการประสานแผนพัฒนาท้องถิ่น คณะอนุกรรมการประสานแผนพัฒนาท้องถิ่น และหน่วยงานที่เกี่ยวข้อง รวมทั้งประกาศให้ประชาชนและหน่วยงานที่เกี่ยวข้องได้รับทราบโดยทั่วกัน

**แผนภูมิที่ ๒ แสดงขั้นตอนการจัดทำแผนพัฒนาท้องถิ่น**

รวบรวม/วิเคราะห์ข้อมูล

การเตรียมการ

-ส่วนราชการ

-ประชาชน

การรวบรวมแผนงาน/ โครงการ

การวิเคราะห์แผนงาน/โครงการ

คกก. สนับสนุนการจัดทำแผนพัฒนา อบต.ท้ายตลาด

จัดทำ “ร่าง” แผนพัฒนาท้องถิ่น

พิจารณา “ร่าง” แผนพัฒนาท้องถิ่น

คกก.พัฒนา อบต.ท้ายตลาด

นายก อบต.ท้ายตลาด

อนุมัติ

หลังจากสภา อบต.มีมติเห็นชอบ

ประกาศใช้

- 9 -

- ๘ -

**๑.4 ประโยชน์ของการจัดทำแผนพัฒนาท้องถิ่น**

การจัดทำแผนพัฒนาท้องถิ่น เป็นเครื่องมือที่จะช่วยให้องค์กรปกครองส่วนท้องถิ่น ได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่างๆ ที่อาจมีความเชื่อมโยง และส่งผลทั้งในเชิงสนับสนุน และเป็นอุปสรรคต่อกัน เพื่อให้ท้องถิ่นนำมาตัดสินใจในการกำหนดแนวทางการดำเนินงาน และ

ใช้ทรัพยากรในการบริหารท้องถิ่นอย่างมีประสิทธิภาพ และเกิดประโยชน์สูงสุดต่อประชาชน ซึ่งทรัพยากรในการบริหารตามหลักการบริหารแบบ 4 M ประกอบด้วย

 1) เงิน (Money) ทั้งเงินงบประมาณของ อบต. และแหล่งงบประมาณภายนอก

 2) คน (Man) ตั้งแต่ผู้บริหาร พนักงานส่วนตำบลทุกระดับ รวมทั้งประชาชนในท้องถิ่น

 3) วัสดุอุปกรณ์ (Materials) เครื่องจักร เครื่องมือ รวมทั้งอาคารสถานที่ที่สามารถนำมาใช้ในการบริหารงาน

 4) การบริหารจัดการ (Manage) เป็นสิ่งที่ขับเคลื่อนทรัพยากรทั้งสามประการข้างต้น ให้เกิดประสิทธิภาพ และมีการพัฒนาที่ยั่งยืน

 ดังนั้น แผนพัฒนาท้องถิ่นในห้วงระยะเวลา 5 ปี จึงเป็นเครื่องมือที่จะช่วยให้องค์กรปกครองส่วนท้องถิ่น ได้มีกระบวนการวางแผนการพิจารณาอย่างรอบคอบ เพื่อกำหนดทิศทางให้สอดคล้องกับกรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ซึ่งแผนพัฒนาท้องถิ่นฉบับนี้ได้กำหนดรายละเอียดแผนงาน/โครงการที่จัดทำขึ้นสำหรับงบประมาณในแต่ละปี โดยมีความต่อเนื่องและครอบคลุมระยะเวลา 5 ปี

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 -9-

**ส่วนที่ 1 สภาพทั่วไปและข้อมูลพื้นฐาน**

**1. ด้านกายภาพ**

 **1.1 ที่ตั้งของหมู่บ้านหรือชุมชนหรือตำบล**

 ประวัติความเป็นมา

 ตำบลท้ายตลาด อำเภอเมืองลพบุรี จังหวัดลพบุรี มีจำนวนหมู่บ้านทั้งหมด 7 หมู่ ประวัติเดิม มีชาวบ้านมาตั้งหลักปักฐานดั้งเดิม เป็นชาวไทย ตำบลท้ายตลาดเดิมที่มีชื่อว่า “หางสลาด” สาเหตุเนื่องมาจากมีปลาชุกชุมมากชาวบ้านจึงพากันเรียกว่าบ้าน “หางสลาด” และต่อมาจึงเปลี่ยนชื่อใหม่ว่าตำบลท้ายตลาด และเนื่องจากตำบลนี้อยู่ห่างไกลตลาดจึงตั้งชื่อให้สอดคล้องกับชื่อเก่าที่ชื่อหางสลาด เป็นตำบล ท้ายตลาด ตั้งแต่นั้นมา

 องค์การบริหารส่วนตำบลท้ายตลาด ตั้งอยู่หมู่ที่ 3 ตำบลท้ายตลาด อำเภอเมืองลพบุรี จังหวัดลพบุรี

มีที่ตั้งในตำบล ตามแผนที่สังเขป ดังนี้

 -10-

 **1.2 ลักษณะภูมิประเทศ**

ตำบลท้ายตลาด เป็นพื้นที่ราบลุ่ม มีลักษณะดินเหนียวเหมาะสำหรับใช้เป็นพื้นที่เกษตรกรรมคือปลูกข้าว ซึ่งสามารถทำนาได้ปีละ ๒ – ๓ ครั้ง และผลผลิตที่ได้รับมีปริมาณที่ค่อนข้างมากแม้ในช่วงฤดูแล้ง ก็ยังสามารถทำนาปรังได้ เนื่องจากมีระบบชลประทานแบบทั่วถึง มีอุปสรรคเฉพาะในช่วงฤดูฝนที่มักเกิดปัญหาน้ำท่วมขังแทบทุกปี ประกอบกับปริมาณน้ำจากทางภาคเหนือจะไหลหลากเข้าท่วมพื้นที่ ส่งผลให้พืชผลทางการเกษตรได้รับความเสียหายเป็นอย่างมาก

 **๑.3 ลักษณะภูมิอากาศ**

สภาพโดยทั่วไป ตำบลท้ายตลาดมีภูมิอากาศแบบร้อนชื้น อยู่ภายใต้อิทธิพลของลมมรสุมตะวันตกเฉียงใต้ และลมมรสุมตะวันออกเฉียงเหนือ และยังได้รับอิทธิพลจากพายุดีเปรสชั่น และพายุไต้ฝุ่นอีกด้วย โดยเฉพาะในช่วงเดือนสิงหาคม ถึงเดือนกันยายน มีอุณหภูมิเฉลี่ย ๒๘.๓ องศาเซลเซียส มีปริมาณน้ำฝนเฉลี่ยปีละประมาณ ๑,๑๔๗.๖ มิลลิเมตร สำหรับฤดูกาลต่างๆ มี ๓ ฤดู คือ

 - ฤดูร้อน ระหว่างเดือน มีนาคม – พฤษภาคม อากาศจะร้อนและแห้งแล้ง

 - ฤดูฝน ระหว่างเดือน มิถุนายน – ตุลาคม อากาศจะชุ่มชื้นในเดือนกันยายน

 - ฤดูหนาว ระหว่างเดือน พฤศจิกายน – กุมภาพันธ์ อากาศจะหนาวเย็นสลับกับอากาศร้อน

 **๑.4 ลักษณะดิน**

 ตำบลท้ายตลาด เป็นพื้นที่ราบลุ่ม มีลักษณะดินเหนียวเหมาะสำหรับใช้เป็นพื้นที่เกษตรกรรม

 **ข้อมูลจำนวนเนื้อที่ดินในเขตองค์การบริหารส่วนตำบลท้ายตลาด (การจัดเก็บข้อมูลตั้งแต่ปี 2554)**

|  |  |  |  |  |  |
| --- | --- | --- | --- | --- | --- |
| **หมู่ที่** | **จำนวนเนื้อที่ดิน/ตร.ม.** | **จำนวนเนื้อที่/ไร่** | **ที่อยู่อาศัย/ไร่** | **ที่นา/ไร่** | **หมายเหตุ** |
| 1 | 4,039,196 | 2,525 | 1,290 | 1,235 |  |
| 2 | 2,677,039 | 1,673 | 663 | 1,010 |  |
| 3 | 2,455,572 | 1,535 | 290 | 1,245 |  |
| 4 | 1,882,102 | 1,176 | 293 | 883 |  |
| 5 | 543,393 | 340 | 23 | 317 |  |
| 6 | 1,193,405 | 746 | 203 | 1,019 | 476 |
| 7 | 4,403,886 | 2,752 | 1,337 | 1,415 |  |
| **รวม** | **17,194,593** | **10,747** | **4,099** | **7,124** |  |

 **1.5 ลักษณะของแหล่งน้ำ**

 **ระบบประปาและแหล่งน้ำ**

|  |  |  |
| --- | --- | --- |
| **ที่** | **ประเภทแหล่งน้ำ** | **จำนวน (แห่ง) /ที่ตั้ง** |
| **1** | **ประปาหมู่บ้าน**1) ประปาหมู่บ้าน แบบบาดาลขนาดกลาง จ่ายน้ำ หมู่ 6,72) ประปาหมู่บ้าน แบบกรมอนามัย จ่ายน้ำ หมู่ 1,2,3,4,53) ประปาหมู่บ้าน แบบผิวดินขนาดใหญ่มาก จ่ายน้ำ หมู่ 3,4,54) ประปาหมู่บ้าน ถังเหล็กรูปแชมเปญ จ่ายน้ำหมู่ที่ 7 | **4 แห่ง**ตั้งอยู่หมู่ที่ 6ตั้งอยู่หมู่ที่ 1 ตั้งอยู่หมู่ที่ 3ตั้งอยู่หมู่ที่ 7 |

 -11-

|  |  |  |
| --- | --- | --- |
| **ที่** | **ประเภทแหล่งน้ำ** | **จำนวน (แห่ง) /ที่ตั้ง** |
| **2.** | **ที่ดิน/หนองน้ำสาธารณะ**1) หนองศาลา (เนื้อที่ 21 ไร่) 2) หนองกระชอน (เนื้อที่ 171 ไร่ 3 งาน 97 ตารางวา)3) หนองโพช (เนื้อที่ 13 ไร่)4) หนองกุ้ง (เนื้อที่ 7 ไร่ 3 งาน 70 ตารางวา)5) หนองแขม (เนื้อที่ 16 ไร่ 1 งาน 11 ตารางวา)6) หนองจอก (เนื้อที่ 4 ไร่ 1 งาน 97 ตารางวา)7) หนองโสน (เนื้อที่ 2 ไร่ 1 งาน 30 ตารางวา)8) หนองสามขา  |  **8 แห่ง**ตั้งอยู่หมู่ที่ 1 ตั้งอยู่หมู่ที่ 3 ตั้งอยู่หมู่ที่ 4 ตั้งอยู่หมู่ที่ 7 ตั้งอยู่หมู่ที่ 6 ตั้งอยู่หมู่ที่ 7 ตั้งอยู่หมู่ที่ 7 ตั้งอยู่หมู่ที่ 7 |
| **3.** | **แหล่งน้ำที่สร้างขึ้น**1) ฝาย |  1 แห่งตั้งอยู่หมู่ที่ 3 |

 **ที่มา:** ข้อมูลจากกองช่าง องค์การบริหารส่วนตำบลท้ายตลาด ณ เดือนพฤษภาคม 2564

**2. ด้านการเมือง/การปกครอง**

 **2.1 เขตการปกครอง**

 **ที่ตั้ง** (แสดงที่ตั้งและระยะห่างจากอำเภอ)

องค์การบริหารส่วนตำบลท้ายตลาด ตั้งอยู่เลขที่ 34 หมู่ที่ 3 ตำบลท้ายตลาด อำเภอเมืองลพบุรี จังหวัดลพบุรี อยู่ทางทิศตะวันตกของอำเภอเมืองลพบุรี ระยะห่างจากอำเภอประมาณ 18 กิโลเมตร ก่อตั้งเป็นสภาตำบลเมื่อ พ.ศ. 2539 เป็นองค์การบริหารส่วนตำบล เมื่อวันที่ 30 มีนาคม 2539 มีอาณาเขตติดต่อ ดังนี้

##  ทิศเหนือ ติดเขตตำบลโพธิ์ตรุ

 ทิศตะวันออก ติดเขตตำบลตะลุง , ตำบลงิ้วราย

 ทิศใต้ ติดเขตตำบลสี่คลอง , ตำบลงิ้วราย

 ทิศตะวันตก ติดเขตตำบลบ้านข่อย , ตำบลโพธิ์ตรุ

 **เนื้อที่** (แสดงเนื้อที่โดยประมาณเป็นตารางกิโลเมตรและไร่)

ตำบลท้ายตลาด มีเนื้อที่ 14.78 ตารางกิโลเมตร หรือประมาณ 9,175 ไร่

 องค์การบริหารส่วนตำบลท้ายตลาด แบ่งเขตการปกครอง จำนวน 7 หมู่บ้าน ดังนี้

 หมู่ที่ 1 บ้านไผ่แหลม นายจำเนียน ชูมล ผู้ใหญ่บ้านหมู่ที่ 1

 หมู่ที่ 2 บ้านวัดหลวง นายฉลอง ยะประสิทธิ์ ผู้ใหญ่บ้านหมู่ที่ 2

 หมู่ที่ 3 บ้านท่าควาย นางวันเพ็ญ จันทร์สกุลณี ผู้ใหญ่บ้านหมู่ที่ 3

 หมู่ที่ 4 บ้านใน นายมานพ ฟักแดง กำนันตำบลท้ายตลาด

 หมู่ที่ 5 บ้านโรงหนอง น.ส.สาคร ราชะเนตร ผู้ใหญ่บ้านหมู่ที่ 5

 หมู่ที่ 6 บ้านท่าข้าม นายประจบ คุ้มศักดิ์ ผู้ใหญ่บ้านหมู่ที่ 6

 หมู่ที่ 7 บ้านคลองกุ่ม นายสำรวย จันทร์อุไร ผู้ใหญ่บ้านหมู่ที่ 7

 -12-

**2.2 การเลือกตั้ง**

 **ข้อมูลผู้มีสิทธิ์เลือกตั้ง**

|  |  |  |  |
| --- | --- | --- | --- |
| **จำนวนประชากรแยกตามเกณฑ์อายุ** | **ชาย** | **หญิง** | **รวม** |
| **บุคคลที่มีสิทธิ์เลือกตั้งอายุ 18 ปี ขึ้นไป** | **1,161** | **1,284** | **2,445** |

 **ที่มา :** ข้อมูลจากสำนักบริหารการทะเบียนอำเภอเมืองลพบุรี ณ เดือนเมษายน 2564

**3.ประชากร**

 **3.1 ข้อมูลเกี่ยวกับจำนวนประชากร**

 ตารางประชากรแยกตามเพศ/จำนวนครัวเรือนเปรียบเทียบย้อนหลัง 3 ปี

|  |  |  |  |
| --- | --- | --- | --- |
| **หมู่ที่** | **ชื่อหมู่บ้าน** | **ปี 2562** | **ปี 2563** |
| **ชาย****(คน)** | **หญิง****(คน)** | **รวม****(คน)** | **จำนวนครัวเรือน** | **ชาย****(คน)** | **หญิง****(คน)** | **รวม****(คน)** | **จำนวน****ครัวเรือน** |
| 1 | บ้านไผ่แหลม | 242 | 252 | 494 | 184 | 246 | 256 | 502 | 188 |
| 2 | บ้านวัดหลวง | 209 | 235 | 444 | 167 | 212 | 235 | 447 | 172 |
| 3 | บ้านท่าควาย | 302 | 351 | 653 | 209 | 296 | 342 | 638 | 213 |
| 4 | บ้านใน | 199 | 225 | 424 | 169 | 199 | 230 | 429 | 172 |
| 5 | บ้านโรงหนอง | 103 | 103 | 206 | 77 | 105 | 100 | 205 | 78 |
| 6 | บ้านท่าข้าม | 215 | 231 | 446 | 177 | 202 | 228 | 430 | 177 |
| 7 | บ้านคลองกุ่ม | 169 | 157 | 326 | 127 | 167 | 154 | 321 | 130 |
| **รวม** | **1,439** | **1,554** | **2,993** | **1,110** | **1,427** | **1,545** | **2,972** | **1,130** |

|  |  |  |
| --- | --- | --- |
| **หมู่ที่** | **ชื่อหมู่บ้าน** | **ปี 2564** |
| **ชาย****(คน)** | **หญิง****(คน)** | **รวม****(คน)** | **จำนวนครัวเรือน** |
| 1 | บ้านไผ่แหลม | 247 | 258 | 505 | 188 |
| 2 | บ้านวัดหลวง | 208 | 236 | 444 | 173 |
| 3 | บ้านท่าควาย | 295 | 337 | 632 | 213 |
| 4 | บ้านใน | 200 | 228 | 428 | 174 |
| 5 | บ้านโรงหนอง | 108 | 103 | 211 | 78 |
| 6 | บ้านท่าข้าม | 201 | 227 | 428 | 177 |
| 7 | บ้านคลองกุ่ม | 165 | 154 | 319 | 132 |
| **รวม** | **1,424** | **1,543** | **2,967** | **1,135** |

**ที่มา :** ข้อมูลจากสำนักบริหารการทะเบียนอำเภอเมืองลพบุรี

 ความหนาแน่นของประชากรตำบลท้ายตลาด = 203 คน/ตารางกิโลเมตร (จำนวนประชากรทั้งหมด/จำนวนพื้นที่ทั้งหมด)

 -13-

 **3.2 ช่วงอายุและจำนวนประชากร ปี 2564**

|  |  |
| --- | --- |
| **เกณฑ์อายุ** | **ปี 2564** |
| **จำนวนเพศ****ชาย (คน)** | **จำนวนเพศ****หญิง (คน)** | **รวม****(คน)** |
| ช่วงอายุ 0-15 ปี | 219 | 217 | 436 |
| อายุ 16-18 ปี | 44 | 42 | 86 |
| อายุ 19-25 ปี | 130 | 127 | 257 |
| อายุ 26-59 ปี | 752 | 780 | 1,532 |
| อายุ 60 ปี ขึ้นไป  | 279 | 377 | 656 |
| **รวมทั้งหมด** | **1,424** | **1,543** | **2,967** |

 **ที่มา :** ข้อมูลจากสำนักบริหารการทะเบียนอำเภอเมืองลพบุรี ณ เดือนเมษายน 2564

**ข้อมูลแสดงการประกอบอาชีพของประชาชนตำบลท้ายตลาด ปี 2564 (แยกชาย –หญิง)**

|  |  |  |  |  |
| --- | --- | --- | --- | --- |
| **ที่** | **อาชีพ** | **เพศชาย (คน)** | **เพศหญิง (คน)** | **จำนวนรวม (คน)** |
| 1. | เกษตรกรรม - ทำนา | 176 | 162 | 338 |
| 2. | เกษตรกรรม – ทำไร่ | 2 | 1 | 3 |
| 3. | เกษตรกรรม – ทำสวน | 11 | 20 | 31 |
| 4. | เกษตรกรรม – ประมง  | 1 | 1 | 1 |
| 5. | เกษตรกรรม – ปศุสัตว์ | 10 | 8 | 18 |
| 6. | รับราชการ เจ้าหน้าที่ของรัฐ | 38 | 29 | 67 |
| 7. | พนักงานรัฐวิสาหกิจ | 4 | 6 | 10 |
| 8. | พนักงานบริษัท | 8 | 7 | 15 |
| 9. | รับจ้างทั่วไป | 510 | 480 | 990 |
| 10. | ค้าขาย | 31 | 69 | 100 |
| 11. | ธุรกิจส่วนตัว | 6 | 13 | 19 |
| 12. | อาชีพอื่น (นอกเหนือจากที่กล่าว)  | 18 | 59 | 77 |
| 13. | กำลังศึกษา | 205 | 220 | 425 |
| 14. | ไม่มีอาชีพ | 76 | 129 | 205 |
|  **รวมทั้งหมด** | **1,096** | **1,203** | **2,299** |

**ที่มา:** ข้อมูลการจัดเก็บข้อมูล จปฐ. ปีงบประมาณ 2561

**4. สภาพทางสังคม**

 **4.1 การศึกษา**

|  |  |  |  |  |  |  |
| --- | --- | --- | --- | --- | --- | --- |
| **ที่** | **สถานศึกษา** | **สถานที่ตั้ง** | **ระดับชั้น** | **ชาย (คน)** | **หญิง (คน)** | **รวม (คน)** |
| 1. | ศูนย์พัฒนาเด็กเล็กองค์การบริหารส่วนตำบลท้ายตลาด | ม.3(อบต.ท้ายตลาด) | เตรียมอนุบาล(2 ขวบครึ่ง- 4 ขวบ) | 20 | 10 | 30 |
|  **รวมทั้งสิ้น** | **20** | **10** | **30** |

 -14-

|  |  |  |  |  |  |  |
| --- | --- | --- | --- | --- | --- | --- |
| **ที่** | **สถานศึกษา** | **สถานที่ตั้ง** | **ระดับชั้น** | **ชาย (คน)** | **หญิง (คน)** | **รวม (คน)** |
| 2. | โรงเรียนวัดหลวงท้ายตลาด | หมู่ 2 | อนุบาล 1-3 ป.1-ป.6 | 1242 | 945 | 2187 |
|  **รวมทั้งสิ้น** | **54** | **54** | **108** |
| 4. | โรงเรียนวัดท่าข้าม | หมู่ 6 | อนุบาล 2-3ป.1-ป.6 | 1014 | 513 | 1527 |
|  **รวมทั้งสิ้น** | **24** | **18** | **42** |

 - ศูนย์ถ่ายทอดเทคโนโลยีการเกษตร 1 แห่ง

- ศูนย์การเรียนชุมชนตำบลท้ายตลาด 1 แห่ง

 **4.2 สาธารณสุข**

 **มีโรงพยาบาลส่งเสริมสุขภาพตำบลท้ายตลาด (รพ.สต.) จำนวน 1 แห่ง**

 (ตั้งอยู่ที่ หมู่ที่ 2 บ้านวัดหลวง)

 ตาราง: ข้อมูลผู้ป่วยที่ใช้บริการจากโรงพยาบาลส่งเสริมสุขภาพตำบลท้ายตลาด ประจำปีงบประมาณ 2563

|  |  |  |
| --- | --- | --- |
| **ลำดับที่** | **ชนิด/อาการของโรค** | **จำนวน (ครั้ง)** |
| 1. | ความดันโลหิตสูงที่ไม่มีสาเหตุนำ | 858 |
| 2. | ฟันผุชนิดอื่นๆ | 284 |
| 3. | วิงเวียน มึนงง | 74 |
| 4. | ตาอักเสบ | 50 |
| 5. | ปวดกล้ามเนื้อ | 53 |
| 6. | ปวดศีรษะ | 14 |
| 7. | ไมเกรน | 28 |
| 8. | ตาแดงจากเชื้อไวรัส | 16 |
| 9. | เหน็บชา | 43 |
| 10. | ภูมิแพ้ | 45 |
| 11. | กระเพาะปัสสาวะอักเสบ | 7 |
| 12. | คลื่นไส้อาเจียน | 2 |
| 13. | ไขมันในเลือดสูง | 8 |
| 14. | ภาวะน้ำตาลในเลือดสูง | 12 |
| 15. | ผิวหนังอักเสบจากสัมผัสระคายเคือง  | 23 |
| 16. | ตะคริว | 3 |

 **-**15-

|  |  |  |
| --- | --- | --- |
| **ลำดับที่** | **ชนิด/อาการของโรค** | **จำนวน (ครั้ง)** |
| 17. | ปวดบ่าหรือปวดไหล่ | 6 |
| 18. | หลอดลมอักเสบ | 4 |
| 19. | แผลจากการกดทับ | 3 |
| 20. | ถูกพิษของสัตว์เลื้อยคลาน | 2 |

 **ที่มา**ข้อมูลจากโรงพยาบาลส่งเสริมสุขภาพตำบลท้ายตลาดประจำปี ณ เดือนเมษายน 2564

 - อัตราการมีและใช้ส้วมราดน้ำ ร้อยละ 100%

 **4.3 สถิติอาชญากรรมและยาเสพติด**

|  |  |  |  |
| --- | --- | --- | --- |
| **ลำดับที่** | **ข้อกล่าวหา** | **ปี 2562** | **ปี 2563** |
| **จำนวนคดี** | **จำนวนผู้ต้องหา** | **จำนวนคดี** | **จำนวนผู้ต้องหา** |
| 1 | ยาเสพติด | 17 | 17 | 12 | 13 |
| 2 | การพนัน | 1 | 5 | 2 | 5 |
| 3 | ค้าประเวณี | - | - | - | - |
| 4 | สถานบริการ | - | - | - | - |
| 5 | ฉ้อโกง | - | - | - | - |
| 6 | อาวุธปืน | - | - | 2 | 2 |
| 7 | วิ่งราวทรัพย์ | - | - | - | - |
| 8 | พยายามฆ่า | - | - | - | - |
| 9 | พรากผู้เยาว์ | - | - | - | - |
| 10 | ทำร้ายร่างกาย | - | - | - | - |
| 11 | อื่นๆ บุกรุก,ครอบครองสัตว์ป่า,ขู่เข็ญฯ, พรก.ฉุกเฉิน | 2 | 2 | 2 | 4 |

ที่มา : ข้อมูลจากสถานีตำรวจภูธรท่าหิน ณ เดือนเมษายน 2564

 **4.4 การสังคมสงเคราะห์**

|  |  |  |  |
| --- | --- | --- | --- |
| **ลำดับที่** | **การสังคมสงเคราะห์** | **จำนวนผู้ที่ได้รับสวัสดิการ** | **งบประมาณสนับสนุน** |
| 1 | การจ่ายเบี้ยยังชีพผู้สูงอายุ | 550 | งบประมาณเงินอุดหนุนกรมส่งเสริมฯ |
| 2 | การจ่ายเบี้ยยังชีพผู้พิการ | 103 | ” |
| 3 | การจ่ายเบี้ยยังชีพผู้ป่วยเอดส์ | 1 | ” |
| 4 | กองทุนสวัสดิการชุมชนตำบลท้ายตลาด | 678 | อบต.ท้ายตลาด |
| 5 | สนับสนุนเครื่องอุปโภค บริโภค สำหรับผู้ด้อยโอกาส /ผู้มีรายได้น้อย | 80 | พมจ.ลพบุรี,บ้านพักเด็กและครอบครัว |

 ที่มา : ข้อมูลจากงานพัฒนาชุมชน ปีงบประมาณ พ.ศ.2563 (ข้อมูล ณ เดือนพฤษภาคม 2564)

-16-

**5. ระบบบริการพื้นฐาน**

 **5.1 การคมนาคมขนส่ง (ถนนและสะพาน)**

องค์การบริหารส่วนตำบลท้ายตลาด สามารถติดต่อกับตำบลอื่น ๆ และอำเภอต่าง ๆ โดยถนนลาดยางทางหลวงชนบท สายบ้านบำหรุ – บ้านท่าข้าม ตัดผ่านเป็นเส้นทางหลัก

|  |  |  |  |
| --- | --- | --- | --- |
| **ประเภท** | **จำนวน** **(สาย/แห่ง)** | **ระยะทางรวม (ก.ม.)** | **วัตถุประสงค์** |
| **ถนน**ถนน คสล.ถนนลาดยาง ถนนลูกรัง**สะพาน**สะพานไม้ (ม.7=3 แห่งม.4= 2 แห่ง ม.2= 1 แห่ง) | 174256 | 54.4 | เพื่อการคมนาคมที่สะดวกและปลอดภัยเพื่อการคมนาคมที่สะดวกและปลอดภัย |

- ระบบเสียงตามสาย 1 ชุด

 (กระจายเสียง 7 หมู่บ้าน)

- หอกระจายข่าว 7 หมู่บ้าน

**5.2 การไฟฟ้า**

- มีครัวเรือนที่ได้รับบริการไฟฟ้า ตามบ้านเรือน ที่พักอาศัย ร้อยละ 100% ของครัวเรือนทั้งหมด

 - มีไฟฟ้าสาธารณะส่องสว่างตามถนนในหมู่บ้าน คิดเป็นร้อยละ 70% ของถนนทุกสาย

**5.3 การประปา**

|  |  |  |
| --- | --- | --- |
| **ที่** | **ประเภทแหล่งน้ำ** | **จำนวน (แห่ง) /ที่ตั้ง** |
| **1** | **ประปาหมู่บ้าน**1) ประปาหมู่บ้าน แบบบาดาลขนาดกลาง จ่ายน้ำ หมู่ 6,72) ประปาหมู่บ้าน แบบกรมอนามัย จ่ายน้ำ หมู่ 1,2,3,4,53) ประปาหมูบ้าน แบบผิวดินขนาดใหญ่มาก จ่ายน้ำหมู่ที่ 3,4,54) ประปาหมู่บ้านถังเหล็กรูปแชมเปญ จ่ายน้ำหมูที่ 7  | **4 แห่ง**ตั้งอยู่หมู่ที่ 6ตั้งอยู่หมู่ที่ 1 ตั้งอยู่หมู่ที่ 3 ตั้งอยู่หมู่ที่ 7 |
| **2.** | **ที่ดิน/หนองน้ำสาธารณะ**1) หนองศาลา (เนื้อที่ 21 ไร่) 2) หนองกระชอน (เนื้อที่ 171 ไร่ 3 งาน 97 ตารางวา)3) หนองโพช (เนื้อที่ 13 ไร่)4) หนองกุ้ง (เนื้อที่ 7 ไร่ 3 งาน 70 ตารางวา)5) หนองแขม (เนื้อที่ 16 ไร่ 1 งาน 11 ตารางวา)6) หนองจอก (เนื้อที่ 4 ไร่ 1 งาน 97 ตารางวา)7) หนองโสน (เนื้อที่ 2 ไร่ 1 งาน 30 ตารางวา)8) หนองสามขา (เนื้อที่ 19012 ตร.ม.) |  **12 แห่ง**ตั้งอยู่หมู่ที่ 1 ตั้งอยู่หมู่ที่ 1-3 ตั้งอยู่หมู่ที่ 4 ตั้งอยู่หมู่ที่ 4ตั้งอยู่หมู่ที่ 4 ตั้งอยู่หมู่ที่ 6 ตั้งอยู่หมู่ที่ 6 ตั้งอยู่หมู่ที่ 7  |
| **3.** | **แหล่งน้ำที่สร้างขึ้น**1) ฝาย |  1 แห่งตั้งอยู่หมู่ที่ 3 |

 **ที่มา:** ข้อมูลจากกองช่าง องค์การบริหารส่วนตำบลท้ายตลาด ณ เดือนมิถุนายน 2564

-17-

**5.4 โทรศัพท์ :** เขตตำบลท้ายตลาด ประชาชนมีโทรศัพท์ใช้ร้อยละ 100 ของจำนวนผู้ใช้

- ระบบเสียงตามสาย อบต. 1 แห่ง

 (กระจายเสียง 7 หมู่บ้าน)

- หอกระจายข่าว 7 หมู่บ้าน

**5.5 ไปรษณีย์หรือการสื่อสารหรือการขนส่ง และวัสดุ ครุภัณฑ์**

|  |  |  |
| --- | --- | --- |
| **ลำดับที่** | **รายการ** | **จำนวน** |
| 1 | ไปรษณีย์/การสื่อสาร/บริษัทขนส่งฯลฯ | ตำบลท้ายตลาด ไม่มีจุดให้บริการส่งไปรษณีย์ แต่ไปรษณีย์เข้าถึงทั้งตำบล |
| 2 | ไฟกระพริบ | 25 ตัว |
| 3 | ป้ายจราจร | 7 แผ่นป้าย |

**6. ระบบเศรษฐกิจ**

**6.1 การเกษตร**

 พื้นที่ตำบลท้ายตลาด ส่วนใหญ่ประกอบอาชีพเกษตรกรรม โดยแบ่งประเภทหลักๆ ได้ดังนี้

 - นาข้าว จำนวนพื้นที่เพาะปลูก 6,317 ไร่

 - ชะอม จำนวนพื้นที่เพาะปลูก 130 ไร่

 - พืชสวนอื่นๆ เช่น มะนาว ข้าวโพด กล้วยน้ำว้า พริกขี้หนู ฯลฯ จำนวนพื้นที่เพาะปลูก 32 ไร่

**6.2 การประมง**

- บ่อปลา จำนวน 35 บ่อ

**6.3 การปศุสัตว์**

 **-** ไก่ เป็ด หมู รวมจำนวน 42 ฟาร์ม

**6.4 การบริการ -**

**6.5 การท่องเที่ยว -**

**6.6 อุตสาหกรรม -**

**6.7 การพาณิชย์และกลุ่มอาชีพ**

|  |  |  |  |  |  |
| --- | --- | --- | --- | --- | --- |
| **ที่** | **ชื่อกลุ่ม** | **หมู่ที่** | **จัดตั้ง/ จดทะเบียน** | **จำนวนสมาชิก****(คน)** | **หมายเหตุ** |
| 1 | ภูมิปัญญาท้องถิ่นการทอเสื่อกก | 3 | - | 35 |  |
| 2. | กลุ่มทอตะกร้าเชือกป่านศรนารายณ์ | 6 | - | 15 |  |

**ประเภทธุรกิจในเขตองค์การบริหารบริหารส่วนตำบล**

1) ศูนย์จำหน่ายและบริการซ่อมแซมรถยนต์ - แห่ง

2) ศูนย์จำหน่ายและบริการซ่อมแซมรถจักรยนต์ 6 แห่ง

3) ร้านค้าและบริการ 5 แห่ง

**6.8 แรงงาน**

 ประชากรส่วนใหญ่ในเขตตำบลท้ายตลาด ประกอบอาชีพเกษตรกรรม โดยมีการทำนา ทำสวน เลี้ยงสัตว์ รับจ้างและรับราชการ

-18-

 **7. ศาสนา ประเพณี วัฒนธรรม**

 **7.1 การนับถือศาสนา**

 ศาสนาประจำชาติ ได้แก่ ศาสนาพุทธ ประชาชนส่วนใหญ่ในตำบลท้ายตลาด นับถือศาสนาพุทธ

 **7.2 ประเพณีและงานประจำปี**

1) ประเพณีสงกรานต์และวันผู้สูงอายุ

 2) ประเพณีแห่เทียน (วันเข้าพรรษา) ถวายวัด 3 วัด ได้แก่ วัดตะเคียน วัดท่าข้าม

 และวัดหลวงท้ายตลาด

 **7.3 ภูมิปัญญาท้องถิ่น ภาษาถิ่น**

 การทอเสื่อด้วย กก ซึ่งเป็นพืชน้ำที่ขึ้นในบริเวณหนองน้ำ บึงสาธารณะ สามารถนำมาทำเป็นเสื่อกก สร้างอาชีพ สร้างรายได้ให้กับประชาชนในตำบลท้ายตลาด

 การสานตะกร้าด้วยเชือกป่านศรนารายณ์ เป็นอีกกลุ่มอาชีพในตำบลท้ายตลาด ที่สร้างอาชีพและรายได้ให้ประชาชนในตำบลท้ายตลาด

 ภาษาถิ่นที่ใช้เป็นภาษาไทยหรือภาษาภาคกลาง

 **7.4 สินค้าพื้นเมืองและของที่ระลึก** ตะกร้าถัก/สานจากเชือกมัดฟาง (ป่านศรนารายณ์)

**8. ทรัพยากรธรรมชาติ**

 **8.1 น้ำ**

 ที่ดิน/หนองน้ำสาธารณะ

1) หนองศาลา (เนื้อที่ 21 ไร่)

2) หนองกระชอน (เนื้อที่ 171 ไร่ 3 งาน 97 ตารางวา)

3) หนองโพช (เนื้อที่ 13 ไร่)

4) หนองกุ้ง (เนื้อที่ 7 ไร่ 3 งาน 70 ตารางวา)

5) หนองแขม (เนื้อที่ 16 ไร่ 1 งาน 11 ตารางวา)

6) หนองจอก (เนื้อที่ 4 ไร่ 1 งาน 97 ตารางวา)

7) หนองโสน (เนื้อที่ 2 ไร่ 1 งาน 30 ตารางวา)

 8) หนองสามขา (เนื้อที่ 19012 ตร.ม.)

 **8.2 ป่าไม้**

ไม่มีพื้นที่ป่าไม้ เนื่องจากพื้นที่ส่วนใหญ่เป็นที่ราบลุ่ม เป็นพื้นที่นาการเกษตร

 **8.3 ภูเขา**

ไม่มีพื้นที่ภูเขาในเขตพื้นที่ตำบลท้ายตลาด

 **8.4 คุณภาพของทรัพยากรธรรมชาติ**

ในเขตพื้นที่ตำบลท้ายตลาด มีทรัพยากรธรรมชาติส่วนใหญ่เป็นหนองน้ำสาธารณะเมื่อมีการบริหารจัดการน้ำอย่างดี จะมีน้ำใช้เพียงพอในการทำการเกษตร

**9. อื่นๆ (ถ้ามีระบุด้วย) -**